অ্যালিস দাবা

[থাম্ব|upright=1.7|ডান|স্যার জন টেনিয়েলের আঁকা চিত্রে অ্যালিস [থ্রু দ্য লুকিং গ্লাস অ্যান্ড হোয়াট অ্যালিস ফাউন্ড দেয়ার|আয়নার মধ্যে দিয়ে পেরোচ্ছে।]]

১৯৫৩ খ্রিষ্টাব্দে ভার্নন রায়ল্যান্ডস পার্টন দ্বারা উদ্ভাবিত **অ্যালিস দাবা** এক ভিন্ন ধরনের দাবা খেলা বিশেষ। এই খেলাটির নাম লুইস ক্যারলের লেখা থ্রু দ্য লুকিং গ্লাস অ্যান্ড হোয়াট অ্যালিস ফাউন্ড দেয়ার বইয়ের প্রধান চরিত্র অ্যালিসের নামে হয়েছে। অ্যালিস দাবা খেলায় দুই বোর্ডের মধ্যে গুটি স্থানান্তুরণকে ঐ বইয়ে অ্যালিসের আয়নার মধ্যে দিয়ে যাত্রার সঙ্গে তুলনা করা হয়েছে।

অ্যালিস দাবা খেলায় গুটি স্থানান্তরণের সাধারণ নিয়ম এই খেলায় নতুন খেলোয়াড়দের মধ্যে বেশির ভাগ সময়ে হতভম্ব ভাবের সৃষ্টি করে। গুটির স্থানান্তরণের ফলে গুটির এক বোর্ড থেকে অদৃশ্য হওয়া আবার আচমকা উদয় হওয়া অধিকাংশ সময়ে বিস্ময় ও মজাদার ভুল ভ্রান্তির সৃষ্টি করে। *যা দেখছি আসলে তা নয়* এই অভিজ্ঞতা পার্টনের উদ্ভাবিত অনেক ধরনের দাবা খেলার মধ্যে অ্যালিস দাবাকে সর্বাধিক জনপ্রিয় করে তুলেছে।

## খেলার নিয়ম

সাধারণ দাবার গুটি এই দাবায় ব্যবহার করা হয়। গুটির সংখ্যাও সাধারণ দাবার শখ্যার সমান। কিন্তু এই খেলায় দুটি বোর্ড ব্যবহার করা হয়। খেলার শুরুতে উভয় দলের গুটি একটিমাত্র 'ক' বোর্ডে থাকে। অপর বোর্ডটি খালি থাকে।

### স্থানান্তরের নিয়ম

সাধারণ দাবার নিয়মে অ্যালিস দাবায় চাল দেওয়া যায়। কিন্তু প্রত্যেক চালের পরে গুটিটিকে অপর বোর্ডে স্থানান্তর করতে হয়। এই স্থানান্তরণের নিয়ম হল যে, কোন গুটি চালালে একটি বোর্ডে যে স্থানে পৌছনোর কথা, অপর বোর্ডের ঠিক সেই স্থানে তাঁকে স্থানান্তর করতে হবে। কিন্তু এই স্থানান্তরের দুটি পূর্বশর্ত আছে - ১) স্থানান্তরের দানটি বৈধ হতে হবে এবং ২) স্থানান্তর করে যে ঘরে গুটিটি যাবে, সেটি ফাঁকা থাকতে হবে। রাজা অন্য বোর্ডে সেই ঘরে কখনোই স্থান্তারিত হতে পারবে না, যে ঘরে গেলে তাকে কিস্তির মুখে পড়তে হবে।

### উচ্ছেদের নিয়ম

কোন গুটি যে বোর্ডে অবস্থান করছে সবসময় শুধু সেই বোর্ডের প্রতিপক্ষ গুটিকে উচ্ছেদ করতে পারে, অন্য বোর্ডের গুটিকে পারে না। কিন্তু উচ্ছেদের পরে অন্য বোর্ডে স্থানান্তরের নিয়মে স্থানান্তরিত হতে হয়।

### উদহারণ

চিত্রে বর্ণিত খেলায় **১. Nf3 e6** এর পর সাদা ঘোড়া ও কালো বোড়ে A বোর্ড থেকে স্থানান্তরের ফলে B বোর্ডের যথাক্রমে f3 ও e6 ঘরে স্থানান্তর হয়ে যায়। এর পর **২. Ne5 Bc5** এর পর সাদা ঘোড়া A বোর্ডে ফিরে আসে ও কালো গজ B বোর্ডে চলে যায়। এরপর যদি **৩. Nxf7** এর পরে সাদা ঘোড়া B বোর্ড স্থানান্তরিত হয়, তবে কালোর ৩...Kxf7 চাল সম্ভব নয় কারণ কালো রাজা A বোর্ডে কিন্তু সাদা ঘোড়া B বোর্ডে রয়েছে। আবার ৩...Bxf2+ সম্বব নয় কারণ B বোর্ডে থাকা গজ A বোর্ডে থাকা বোড়েকে উচ্ছেদ করতে পারবে না। কিন্তু A বোর্ডের f2 তে বোড়ে থাকা সত্ত্বেও **৩... Bg1** দান সম্ভব, কারণ B বোর্ডে দানটি বৈধ এবং ক বোর্ডে g1 ঘরটি ফাঁকা।

## শুরুতে মাত

### অ্যালিস দাবায় বোকার মাত

অ্যালিস দাবায় অনেক প্রকারে বোকার মাত দেওয়া যায় ।

এদের মধ্যে চিত্রেরটি বর্ণনা করা হল- **১**. e4 d5 **২**. Be2 dxe4? **৩**. Bb5# (চিত্রে দেখুন)। প্রথম দর্শনে মনে হবে কালো তার রাজা ও সাদার গজের মধ্যে নিজের কোন গুটি দিলেই সমস্যা মিটে যাবে। (যেমন ৩...Bd7 or ৩...Nc6 or ৩...c6)। কিন্তু অ্যালিস দাবার নিয়মানুসারে মধ্যের গুটিটি B বোর্ডে স্থানান্তরিত হয়ে যাবে। তাছাড়া কালো কিস্তি থেকে বাঁচতে ৩...Kd7 চাল দিয়ে B বোর্ডে পালিয়ে যেতে পারবে না, কারণ A বোর্ডে চালটি বৈধ নয়। অতএব কিস্তিমাত।

আরেক ধরনের বোকার মাত: **১**. e4 d6 **২**. Bc4 Qxd2? **৩**. Bb5#
এবং আরেক ধরনের: **১**. e4 e5 **২**. Qh5 Nf6? **৩**. Qxe5#

### অ্যালিস দাবায় শিক্ষাত্রীর মাত

অ্যালিস দাবায় শিক্ষাত্রীর মাতের উদহারণ দেওয়া হল

:**১**. e4 h5 **২**. Be2 Rh4 **৩**. Bxh5 Rxe4+ **৪**. Kf1 d5 **৫**. Qe2? (৬. Qb5# এর ভয় দেখিয়ে) **৫**... Bh3# (চিত্র দেখুন).
:**১**. d4 e6 **২**. Qd6 Be7? **৩**. Qe5+ Kf8 **৪**. Bh6# (সেইৎজ বনাম নাদভোর্নি, ১৯৭৩)

## একটি আন্তর্জাতিক খেলা

১৯৯৬ খ্রিষ্টাব্দে অনুষ্ঠিত আইসে গ্রাঁ প্রতিযোগিতায় প্রিঁ পল ইয়ারাউট বনাম জর্জ জেলিস এর অ্যালিস দাবা খেলার বর্ণনা দেওয়া হল।

**১**. d3 Nf6 **২**. Nc3 c5 **৩**. Qd2 Nc6 **৪**. d4/A Rb8 **৫**. e3 g5 **৬**. f4 Rbg8/A **৭**. Nd5/A h6 **৮**. Nf3 gxf4/A **৯**. Bxf4 Rg4 **১০**. Be5/A Rh5 **১১**. 0-0-0 [চিত্র] **১১**. ..... Ne4/A **১২**. Bc7 Ra4/A **১৩**. Ba6 Bg7 **১৪**. Bb5/A Rc4+ **১৫**. Kb1/A Rf5/A **১৬**. Ba5/A Rxd5 **১৭**. Qxd5/A Qxa5 **১৮**. a3 Qd2/A **১৯**. Qxd7+ Kf8 **২০**. Qxg7/A Qc3 **২১**. Rd8/A **১–০** (কালোর পরাজয় স্বীকার)

## তথ্যসূত্র

* 
* 
* 
* 
* 
* 

## বহিঃসংযোগ

* Alice Chess by Edward Jackman and Fergus Duniho, *The Chess Variant Pages*
* Alice Chess by George Jelliss, The Variant Chess Website
* Alice Chess by Michael J. Farris, SchemingMind.com
* SchemingMind.com play online correspondence chess
* Play.Chessvariants.org the Alice Chess PBM Game Courier
* Play.Chessvariants.org the Smaller Alice Chess PBM Game Courier

* Pathguy.com  a simple Alice Chess program by Ed Friedlander
* Pathguy.com  a simple Alice Chess II program by Ed Friedlander

বিষয়শ্রেণী:ক্রীড়া
বিষয়শ্রেণী:দাবা